Punainen

Punainen on yksi perusväreistä. Punaisen valon aallonpituus on noin 630–740 nanometriä.Thomas J. Bruno, Paris D. N. Svoronos. CRC Handbook of Fundamental Spectroscopic Correlation Charts. CRC Press, 2005.Spectral colors Sillä on kaikista näkyvän valon väreistä suurin aallonpituus, sillä pitkäaaltoisempi säteily on näkymätöntä infrapunasäteilyä.

Kirkkaana värinä punaista käytetään usein yhteyksissä, joissa halutaan herättää huomiota. Mielikuvissa punainen liitetään usein iloon, voimaan, rakkauteen tai intohimoon, vereen, aggressiivisuuteen tai jopa vaaraan ja kuolemaan.

Käyttö ja symboliikka

Punainen on yksi heraldisista väreistä. Punainen on kansallislippujen selvästi yleisin väri, ja se esiintyy noin 77 prosentissa itsenäisten valtioiden lipuista.Pastoureau 2017, s. 176–177. Punainen symbolisoi kansallislipuissa perinteisesti voimaa, rohkeutta, vallankumousta, sitkeyttä ja verenvuodatusta.

Esimerkkejä:


Vallankumoukselliseksi poliittiseksi väriksi punainen nousi 1700-luvun lopulla, osittain koska punainen on veren ja sitä kautta taistelun väri. Punaisia lippuja on heiluteltu Ranskan suuresta vallankumouksesta alkaen, ja 1800-luvulla sitä käytettiin sosialistien ja muiden vallankumouksellisten tilaisuuksissa. Punaisesta tuli 1900-luvulla työväenliikkeen, kommunismin ja sosialististen valtioiden, kuten Neuvostoliiton ja Kiinan, tunnusväri. Myös punainen tähti on 1900-luvulla vakiintunut Puna-armeijan tunnuksesta kommunismin symboliksi.Pastoureau 2017, s. 163–173.

vasen|150px|pienoiskuva|Liikennemerkeissä punainen on usein kiellon merkki.

Punainen on yleinen väri liikennemerkeissä, joissa se ilmaisee yleensä kieltoa tai vaaraa. Liikennevaloissa punainen ilmaisee pysähtymiskäskyä.Pastoureau 2017, s. 177–180. Punainen on kirkkautensa ja havaittavuutensa vuoksi myös muun muassa Punaisen ristin, paloautojen ja palosammuttimien tunnusväri. Sitä käytetään myös mainonnassa eri tavoilla herättämään huomiota. Punakynällä tehdään kirjoitukseen esimerkiksi korjausmerkintöjä, joiden on tarkoitus erottua mustasta tekstistä.Pastoureau 2017, s. 181–184.

Vaikka miehetkin käyttävät edelleen punaisia vaatekappaleita, punaista pidetään nykyisin etupäässä naisellisena, eroottisena ja kiihottavana värinä. Se on yleinen huulipunan ja meikin väri, ja sitä ovat käyttäneet paljon esimerkiksi prostituoidut.Pastoureau 2017, s. 155–156, 189.

Kristillisessä symboliikassa punainen on yksi liturgisista väreistä, joka symboloi muun muassa Pyhää Henkeä, Kristusta, tulta, verta ja tunnustusta. Punaista käytetään esimerkiksi helluntaina, pyhäinpäivänä sekä apostolien ja marttyyrien päivinä.

Toisaalta punainen on yhdistetty myös paholaiseen, ja pirut kuvataan usein punaisina. Erityisesti länsimaisessa symboliikassa punainen on synnin väri, minkä takia puhutaan punaisten lyhtyjen kaduista, kun viitataan prostituutioon keskittyviin kaupunginosiin. Samasta syystä punaista mekkoa pidetään erityisen epäsopivana esimerkiksi häämekoksi tai nuoren tytön debytanttimekoksi. Kuitenkin esimerkiksi Kiinassa, Intiassa ja Japanissa punainen on ilon väri, ja häämekot ovat nimenomaan punaisia. Kiinassa punainen on myös hyvän onnen symboli. Nykyään punainen on tapana yhdistää myös jouluun.

 Vaikutukset 
Vanhan uskomuksen mukaan härkä menettäisi malttinsa nähdessään jotakin punaista. Se ei kuitenkaan pidä paikkaansa, sillä härkä hyökkää kaiken liikkuvan perään ja on värisokea. 

Pienikin punaisen värin pilkahdus heikentää koehenkilöiden suoriutumista koetehtävistä ja saa heidät valitsemaan helpompia tehtäviä. Punainen väri tekee ihmisistä arkoja. Ihmiset välttävät punaista väriä.Elliot, Andrew J.; Maier, Markus A.; Moller, Arlen C.; Friedman, Ron; Meinhardt, Jörg: Color and psychological functioning: The effect of red on performance attainment.
Journal of Experimental Psychology: General. Vol 136(1), Feb 2007, 154-168. http://psycnet.apa.org/?fa=main.doiLanding&doi=10.1037/0096-3445.136.1.154 Toisaalta punainen saattaa edistää suoriutumista yksityiskohtaisista tehtävistä.Ravi Mehta and Rui (Juliet) Zhu : Blue or Red? Exploring the Effect of Color on Cognitive Task Performances. Science 27 February 2009: Vol. 323. no. 5918, pp. 1226 - 1229 http://www.sciencemag.org/cgi/content/abstract/323/5918/1226

 Etu urheilussa 
Punaiseen pukeutunutta kamppailu-urheilijaa pidetään todennäköisempänä voittajana fyysisessä kamppailussa, aggressiivisempana ja dominoivampana kuin sinistä.Anthony C. Little & Russell A. Hill: Attribution to red suggests special role in dominance signalling.
Journal of Evolutionary Psychology. Volume 5, Numbers 1-4/March 2007
s. 161-168
http://www.akademiai.com/content/k34lv3n881178213/fulltext.pdf Punainen vaatetus parantaa ottelijan menestystä esimerkiksi taekwondossa ja painissa. Tutkijat arvelevat, että parempi menestys johtuu punaisen vaatetuksen myönteisestä psykologisesta vaikutuksesta ottelijaan itseensä,Hill, R.A., & Barton, R.A. (2005). Red enhances human performance in contests. Nature, 435, 293 punaisen vaatetuksen paremmasta näkyvyydestä,Rowe, C., Harris, J.M., & Roberts, S.C. (2005). Sporting contests: Seeing red? Putting sportswear in context. Nature, 437, E10. tai vaatetuksen värin negatiivisesta vaikutuksesta ottelijan vastapuoleen.Cuthill, I.C., Hunt, S., Cleary, C., & Clark, C. (1997). Colour bands, dominance, and body mass regulation in male zebra finches (Taeniopygia guttata). Proceedings of the Royal Society B: Biological Sciences, 264, 1093–1099.Milinski, M., & Bakker, T.C.M. (1990). Female sticklebacks use male coloration in mate choice and hence avoid parasitized males. Nature, 344, 330–333.Setchell, J.M., & Wickings, E.J. (2005). Dominance, status signals and coloration in male mandrills (Mandrillus sphinx). Ethology, 111, 25–50. Tutkijat, jotka järjestivät kokeen videomanipulaation avulla, tulivat siihen tulokseen, että havaittava ero on kokonaan tuomareiden syytä. Taekwondo-otteluissa punainen varustus sai tuomarit antamaan ottelijalle muuten samanlaisessa tilanteessa keskimäärin 13 % enemmän pisteitä. Tasaväkisessä ottelussa tuomarin sana, ja sitä kautta punainen vaatetus, saattaa olla ratkaiseva tekijä.Psychological Science, Volume 19, Issue 8, Pages 769-771 http://www3.interscience.wiley.com/cgi-bin/fulltext/121389363/HTMLSTART

Punaisiin pukeutuvat englantilaiset jalkapallojoukkueet ovat menestyneet muita värejä käyttäviä paremmin.Journal of Sports Sciences, Volume 26, Issue 6 April 2008 , pages 577 - 582 http://www.tandfonline.com/doi/full/10.1080/02640410701736244 Eräässä tutkimuksessa jalkapallomaalivahdit kokivat olonsa itsevarmemmaksi puolustautuessaan valkoisia paitoja käyttäviltä pelaajilta kuin punaisia paitoja käyttäviltäGreenlees & Leyland & Thelwell & Filby:  Soccer penalty takers' uniform colour and pre-penalty kick gaze affect the impressions formed of them by opposing goalkeepers.
Journal of Sports Sciences, Volume 26, Issue 6 April 2008 , pages 569 - 576 http://www.tandfonline.com/doi/abs/10.1080/02640410701744446.

 Värikoordinaatit 
Näyttölaitteiden käyttämässä RGB-värimallissa punaisen maksimiarvot skaalalla 0-255 ovat:
 R (punainen): 255
 G (vihreä): 0
 B (sininen): 0
 (heksadesimaalimuodossa #FF0000)

Painotyössä käytetyssä subtraktiivisessa CMYK-värimallissa punainen saadaan yhdistämällä 100 prosenttia magentaa ja keltaista.

Punaisen Pantone-koodi on 1788.

 Punaisia väriaineita 
Elintarvikevärejä
 alluranpunainen (E129)
 amarantti (E123)
 atsogeraniini (E128)
 atsorubiini (E122)
 erytrosiini (E127)
 kokkiini (E120)
  uuskokkiini (E124)

Maaleja
 punamulta
Eläinperäisiä
 kermes

 Lähteet 

 Viitteet 

 Aiheesta muualla 

 coloria.net – punainen

*
Luokka:Seulonnan keskeiset artikkelit